Diari Oficial de la Generalitat Valenciana


Sumari del DOGV 6121, del 13-10-2009 (2009/11606)

RESOLUCIÓ de 26 de febrer de 2009, del conseller de Medi Ambient, Aigua, Urbanisme i Habitatge, per a l'aprovació definitiva del projecte de reparcel·lació forçosa de la unitat d'execució 83-UE-R, del PGOU de Castelló de la Plana.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6121

Data del DOGV
:   13-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11482


Data del document
:   26-02-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Castelló de la Plana
    * pla d'urbanisme

RESOLUCIÓ de 26 de febrer de 2009, del conseller de Medi Ambient, Aigua, Urbanisme i Habitatge, per a l'aprovació definitiva del projecte de reparcel·lació forçosa de la unitat d'execució 83-UE-R, del PGOU de Castelló de la Plana. [2009/11760]  
Vista la documentació relativa al Projecte de Reparcel·lació de la Unitat d'Execució 83 del PGOU de Castelló, i la proposta de resolució de la directora general d'Habitatge i Projectes Urbans i en consideració als següents  
Antecedents  
Primer. L'Institut Valencià de Habitatge, SA (IVH, SA), va subscriure, el 21 de maig de 2003, el protocol de col·laboració amb l'Ajuntament de Castelló de la Plana, per a la realització d'actuacions encaminades a la planificació urbanística, gestió i execució d'àmbits de sòl classificat com no urbanitzable pel PGOU vigent en eixe moment, identificats com a Sector Nord-oest i Sector Nord-est. El referit document comprenia també el conjunt d'accions necessàries perquè, des del sector públic, s'oferiren parcel·les urbanitzades a preu taxat, destinades a la construcció d'habitatges acollits a algun règim de protecció pública.  
El 12 de novembre de 2003, es va formalitzar l'addenda al protocol de col·laboració de 21 de maig d'eixe mateix any, en la que es va fer constar que l'Ajuntament de Castelló de la Plana establiria l'ordenació urbanística estructural dels indicats sectors, que havien de passar a ser classificats com a sòl urbanitzable residencial, sense ordenació detallada, per mitjà de la corresponent modificació puntual del seu PGOU.  
El 28 de gener de 2004, es va celebrar el conveni de col·laboració entre l'IVH, SA, i l'Ajuntament de Castelló de la Plana, en el que es va establir definitivament la fórmula de col·laboració entre estos, pel que fa a la realització de les actuacions urbanístiques ja recollides en els anteriors documents.  
D'esta manera, l'Ajuntament de Castelló de la Plana va tramitar la modificació del Pla General número 6, relativa a la reclassificació de les àrees de reserva de sòl no urbanitzable comú, objecte del conveni de col·laboració, per a la creació de sòl destinat a habitatges protegits i obtenció de sòl dotacional.  
El 9 de setembre de 2005, el conseller de Territori i Habitatge va resoldre aprovar definitivament la modificació puntual número 6 del Pla General de Castelló (BOP de Castelló núm. 150, de 15 de desembre de 2005).  
Segon. L'IVH, SA, fent ús de les facultats establides en l'article 89 de la Llei 16/2005, de 30 de desembre, de la Generalitat, Urbanística Valenciana (LUV), va redactar i va promoure el programa d'actuació integrada, per gestió directa, per al desenvolupament de la unitat d'execució 83-UE-R del PGOU de Castelló. El programa va incorporar, formant part de la seua alternativa tècnica, pla de reforma interior i projecte d'execució per a la urbanització d'eixe àmbit.  
El programa va ser sotmés al tràmit d'informació pública en virtut de Resolució del conseller de Territori i Habitatge, de data 12 d'abril de 2006 (DOCV núm. 5246, de 26 d'abril de 2006) i va ser aprovat definitivament per Resolució del conseller de Territori i Habitatge, de data 14 de juny de 2007 (BOP de Castelló núm. 81, de 30 de juny de 2007 i DOCV núm. 5551, de 9 de juliol de 2007).   
Tercer. En el programa, aprovat definitivament, es va establir com a modalitat de retribució el següent: «L'urbanitzador, excepte en els conceptes inclosos com a càrregues a retribuir en metàl·lic, serà retribuït amb parcel·les edificables, vinculades a habitatges protegits, establint-se esta modalitat de pagament per tractar-se d'un programa que s'exercix en règim de gestió directa, tendent a la satisfacció d'un interés general, ja que l'objectiu i finalitat que perseguix, és el de fomentar el mercat de sòl per a la seua promoció social. l'administració autonòmica, a través de l'IVHSA, en exercici de la competència que té assumida en matèria d'habitatge, establix esta modalitat de pagament.  
Com a conseqüència de les al·legacions presentades, l'IVHSA, excepcionalment, ha admés sol·licituds d'abonament mixt de les càrregues d'urbanització a retribuir en terrenys, en la proporció que a continuació es detalla: 50% de les mencionades càrregues d'urbanització en metàl·lic i la resta, és a dir el 50%, en terrenys...»  
Quart. En execució i desenvolupament de l'esmentat programa i de les determinacions contingudes en el planejament, l'IVHSA va redactar el projecte de reparcel·lació forçosa de la unitat d'execució 83-UE-R, es va exposar al públic en virtut de la Resolució del conseller de Territori i Habitatge, de data 1 de setembre de 2006, i es va publicar el corresponent anunci en el DOCV núm. 5373, de 24 d'octubre de 2006.   
Durant l'exposició al públic del projecte de reparcel·lació, es van presentar al·legacions, es va actualitzar del mòdul d'habitatge protegida i es van incorporar noves titularitats produïdes per les transmissions de finques afectades. Per tant, el dit projecte es va sotmetre a un primer termini d'audiència en virtut de Resolució de la directora general de Habitatge i Projectes Urbans de data 30 de novembre de 2007. Amb posterioritat, es va deduir la necessitat sotmetre el contingut del referit Projecte a un nou tràmit d'audiència (segon tràmit d'audiència); a través de què es va resoldre estimar les al·legacions presentades pels interessats, amb vista a exercitar la seua opció de pagament en metàl·lic de la totalitat de la retribució de l'urbanitzador; el referit tràmit va ser acordat per Resolució de la Direcció General de Habitatge i Projectes Urbans de data 8 d'abril de 2008,   
Quint. Com a conseqüència de l'admissió de la modalitat de retribució en metàl·lic, es va informar dels interessats per mitjà de la corresponent notificació que l'assumpció del dit pagament havia d'acompanyar-se d'aval bancari que assegurara el desemborsament de l'esmentada retribució. En la referida notificació, es van consignar les magnituds urbanístiques precises per a concretar els drets que corresponen a cada afectat, les càrregues d'urbanització, el coeficient de canvi, l'import provisional de les indemnitzacions per construccions i plantacions, la superfície necessària per a l'obtenció de parcel·la mínima independent, en funció de cada tipologia edificatòria, així com l'import concret que havia de quedar garantit.   
Així mateix, es va posar de manifest que, en cas de no presentar la garantia en el dit termini, s'entenia que l'interessat acceptava la fórmula retributiva expressada en la proposició juridicoeconòmica del programa i que per tant, l'urbanitzador, excepte en els conceptes inclosos com a càrregues a retribuir en metàl·lic, seria retribuït amb parcel·les edificables segons el coeficient de canvi expressat en el programa.  
Sext. Prèviament a la seua aprovació definitiva, es van introduir nous canvis en el projecte de reparcel·lació, que van fer precís l'establiment d'un últim termini d'audiència (tercer tràmit d'audiència) acordat per Resolució de la Direcció General de Habitatge i Projectes Urbans de data 31 de juliol de 2008. Canvis, derivats de l'alteració legal del valor de repercussió del sòl de l'habitatge protegit, duta a terme pel Decret 82/2008, de 6 de juny, del Consell, que ha comportat una adequació dels coeficients correctors, que s'han aplicat a les parcel·les resultants en funció del seu ús i qualificació.  
Sèptim. La configuració actual del projecte de reparcel·lació ha vingut determinada pel pagament en metàl·lic de la retribució i per les sol·licituds d'adjudicació en parcel·les vinculades a habitatge protegit, que han derivat en la posada a disposició dels propietaris inicials de terreny de les parcel·les vinculades a habitatge protegit, anteriorment adjudicades a l'urbanitzador, en concepte de canvi, pel pagament de les obres d'urbanització.   
Els criteris que s'han seguit per a l'adjudicació de les parcel·les adjudicades són els previstos en l'article 170.1.c i 174.3 de la LUV, i els articles 397.4 i 406 del ROGTU.  
Per tractar-se d'una unitat d'execució en sòl urbà, l'aprofitament urbanístic subjectiu és el 100% de l'aprofitament tipus. S'ha verificat el càlcul definitiu de l'aprofitament tipus, tal com disposa l'article 117.3 del ROGTU; i basant-se en l'aplicació de coeficients de ponderació, previstos en l'article 174.3 LUV i 407 del ROGTU, precisant-se el mateix en 1,75621201 unitats d'aprofitament per metre quadrat de sòl i amb una edificabilitat total de la unitat d'execució 83 de 19.033 m²t, que es correspon amb una edificabilitat homogeneïtzada de 24.170 unitats d'aprofitament. El present projecte de reparcel·lació contempla les directrius del pla de reforma interior, el qual conforme a l'article 37.h de la LUV, destina a habitatge protegit la parcel·la P-1 de 5.454 m²t i la parcel·la P-3 de 4.239 m²t, suposant un número estimat de 97 habitatges protegits, d'un total aproximat de 193 habitatges.  
Fonaments jurídics  
I. La Generalitat, a través d'empreses de capital íntegrament públic, en exercici de les seues competències sectorials, pot promoure, per gestió directa, l'execució d'actuacions urbanístiques, en aplicació del que disposen els articles 22.2, 117.4, 119.2 i 169.5 de la LUV, així com en els articles 268 i 395 del ROGTU.  
Quant al procediment reparcel·latori, s'ha seguit la tramitació prevista en l'article 177 de la LUV, desenvolupat pels articles 394 i següents del ROGTU, amb les peculiaritats derivades de l'execució d'esta actuació integrada per gestió directa.  
II. La documentació i el contingut del projecte de reparcel·lació s'ajusten a la normativa continguda en els articles 169 i següents de la LUV i en els articles 394 a 428 del ROGTU, així com al que disposa el RD 1093/1997, de 4 de juliol, pel que s'aproven les Normes Complementàries al Reglament per a l'Execució de la Llei Hipotecària sobre inscripció en el Registre de la Propietat d'actes de naturalesa urbanística.  
III. El conseller de Medi Ambient, Aigua, Urbanisme i Habitatge és competent per a aprovar definitivament el projecte de reparcel·lació forçosa basant-se en allò que s'ha disposat en l'article 4 del Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, així com l'article 6 del Decret 162/2007, de 21 de setembre, del Consell, pel qual s'aprova el Reglament dels Òrgans Territorials i Urbanístics de la Generalitat.  
Vist els preceptes legals citats i la resta de general i pertinent aplicació, resolc:  
Primer  
Aprovar definitivament el projecte de reparcel·lació forçosa de la unitat d'execució 83 del PGOU de Castelló, estimant o desestimant, totalment o parcialment, les al·legacions presentades conforme a l'informe de contestació d'al·legacions al projecte de reparcel·lació elaborat per tècnics de la Direcció de Gestió Urbanística el qual s'acompanya a la present resolució com a annex I, formant part d'esta amb caràcter inescindible.  
Segon  
Notificar esta resolució a tots els interessats en l'expedient, i una vegada ferma en via administrativa, procedir a la seua inscripció en el Registre de la Propietat d'acord amb els requisits exigits per la legislació hipotecària.  
Contra esta resolució, que és definitiva en la via administrativa, es podrà interposar potestativament recurs de reposició davant del mateix òrgan que va dictar l'acte recorregut, en el termini d'un mes, comptat des de l'endemà de la notificació, de conformitat amb el que establixen els articles 116 i 117 de la Llei 30/1.992, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 13.4 del Decret 162/2007, de 21 de setembre, del Consell, pel qual s'aprova el Reglament d'Òrgans Territorials i Urbanístics de la Generalitat. Així mateix, podrà interposar-se directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació o publicació d'esta, de conformitat amb el que disposen els articles 10 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que puga exercitar qualsevol altre recurs que crega oportú.  
València, 26 de febrer de 2009.- El conseller de Medi Ambient, Aigua, Urbanisme i Habitatge: José Ramón García Antón.